बेंगलूरु. सीरवी समाज ट्रस्ट बलेपेट के तत्वावधान में मंगलवार को श्रीकृष्ण जन्माष्टमी हर्षोल्लास से मनाई। संत अचलाराम महाराज के सान्निध्य में आईमाता एवं भगवान श्रीकृष्ण की पूजा अर्चना की। समाज अध्यक्ष हेमाराम पंवार ने स्वागत किया। भजन मंडली के साथ ओमप्रकाश ने बजरंग बली एवं कृष्ण भक्ति भजनों की प्रस्तुति दी। मध्य रात्रि को मटकी फोड़ प्रतियोगिता हुई। सेवा संघ, सांस्कृतिक समिति एवं महिला मंडल ने सहयोग किया। सचिव ओमप्रकाश बर्फा ने आभार जताया। सह सचिव हरिराम गेहलोत, कोषाध्यक्ष रमेश चोयल आदि मौजूद रहे।